雲掩月  其一
作者：詹初
朝代：宋

paragraphs: 遊雲紛擾混太清，蒼茫萬里晦月明。
豈是貞明能爲改，却緣外面縱且橫。
縱橫雲靄盡能撥，一輪即見當天發。
當天皎皎月照人，今古何曾人照月。
千江萬江月盡圓，千人萬人誰知焉。
李白江頭捉月死，盡笑李白醉而顛。
江中那有月可捉，舉首獨立空茫然。
空茫然，月在天，古來祗有一心傳。
休教心外便便言，當時豈啻李白醉江邊。